==== Spanteloftsbygningen ====
[[Fil:NAVBAS21.jpg|thumb|Spanteloftsbygningen. Stopbommen ses i den nærmeste ende af bygningen – bag udgravningen]] Spanteloftsbygningen fra [[1742]] strækker langs den nordlige ende af Søminegraven. Her blev skabeloner til skibenes spanter fremstillet – hvilket krævede et stort frit gulvareal. Det første orlogsværft lå ret foran bygningen, hvor der nu er græs mellem Søværnets Officersskole og Planbygningen (Marsmarken). Lige uden for den nordlige ende af Spanteloftsbygningen ses en ''stopbom'' fra en af de gamle beddinger, der lå, hvor nu Marsmarken ligger. I den nederste etage opbevarede man flådens [[Danske kanonbåde|chalupper]]. Ud mod kanalen kan man se chalupportene, hvor chalupperne blev taget ud og ind. Bygningens bindingsværk er lavet af træ fra et nedrevet ridehus ved [[Københavns Slot]].
Samfund Vand